b'\n_START_ARTICLE_\nManuel P\xc3\xa9rez de Junquitu y G\xc3\xb3mez de Barreda\n_START_SECTION_\nBiografia\n_START_PARAGRAPH_\nFou una figura important en el caciquisme pol\xc3\xadtic valenci\xc3\xa0 gr\xc3\xa0cies al control que exercia en el sindicat de regants. Va obtenir el t\xc3\xadtol de marqu\xc3\xa8s el 1863, a la mort del seu pare Tom\xc3\xa1s P\xc3\xa9rez de Junquitu Ramos D\xc3\xa1vila. Era casat amb Mar\xc3\xada Shelly Pallavicino._NEWLINE_Fou diputat del Partit Moderat pel districte del Mar de Val\xc3\xa8ncia a les Corts Espanyoles de 1864 i 1867. Un cop es produ\xc3\xad la restauraci\xc3\xb3 borb\xc3\xb2nica fou un dels dirigents del Partit Conservador a Val\xc3\xa8ncia i fou elegit diputat novament a les eleccions generals espanyoles de 1876, 1879 i 1884.'